На основу Решења стечајног судије Привредног суда у Панчеву о банкротству број предмета 2 Ст. бр. 35/2010 од 14.07.2010 године, и у складу са одредбама члана 133. став 1. и став 3. Закона о стечају („Службени гласник Републике Србије“ број 104/2009) и Националним стандардом број 5 - Национални стандард о начину и поступку уновчења имовине стечајног дужника (,,Службени гласник Републике Србије“ број 13/2010), као и одредбама Закона о Агенцији за лиценцирање стечајних управника (,,Службени гласник Републике Србије“ број 84/2004,104/2009 и 89/2015), Агенција за лиценцирање стечајних управника као стечајни управник стечајног дужника

**ДПП „ЛУНЕ МИЛОВАНОВИЋ“ СА ПО БАВАНИШТЕ – у стечају,**

**Баваниште, ул. Вељка Лукића бр. 1, МБ 08044341**

 **ОГЛАШАВА**

**ПРОДАЈУ НЕПОКРЕТНЕ И ПОКРЕТНЕ ИМОВИНЕ**

**МЕТОДОМ ЈАВНОГ НАДМЕТАЊА**

**Предмет продаје кao целина је непокретна и покретна имовина стечајног дужника, и то:**

|  |  |
| --- | --- |
| **ЦЕЛИНА** **I** | * **Шумско земљиште са припадајућом дрвном масом,** уписано у Лист непокретности 2481 КО Баваниште 1, обим удела 1/1, облик својине друштвена и то:

- шума 1. класе, Мајур, кат. парц. 5756 површине 53 а 78 м2;- шума 1. класе, Мајур, кат. парц.5787/1 површине 15 хa 43а 56 м2;- шума 1. класе, Мајур, кат. парц. 5787/3 површине 11 а 01 м2;- шума 1. класе, Мајур, кат. парц.5794 површине 28 ха 02 а 35 м2;* **Шумско земљиште без дрвне масе,** уписано у Лист непокретности 2481 КО Баваниште 1, обим удела 1/1, облик својине друштвена и то:

- шума 1. класе, Безубица, кат. парц. 4499 површине 79 а 99 м2;- шума 1. класе, Мајур, кат. парц. 4516 површине 88 а 52 м2;- шума 3. класе, Мајур, кат. парц. 4646 површине 36 а 72 м2;- шумско земљиште, - канал, кат.парц. 5787/2 површине 26 а 12 м2;* **Објекат „Шумарева кућица“** уписана у Лист непокретности 2481 КО Баваниште 1, као Помоћна зграда број 1, површине 92 м2, објекат преузет из земљишне књиге, број етажа 1, **са земљштем** – кат. парц.бр. 5797, КО Баваниште 1, укупне површине 16 а 65м2, грађевинско земљиште изван грађевинског подручја, све уписано као друштвена својина стечајног дужника 1/1.
* **Посечени дрвни сортименти (храст лужњак, јасен, топола)** који се налазе у Баваништанској шуми у процењеној количини од 39,74 м3.

 **- Почетна цена: 119.240.636,00 динара** **- Депозит: 47.696.255,00 динара** |

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од **500.000,00 динара** за имовинску целину бр. 1.Профактура се мора преузети сваког радног дана у периоду од 9,00 до 15,00 часова у Београду, ул. Краља Милутина бр. 36, уз обавезну најаву поверенику стечајног управника на број 063/301-721 или путем електронске поште на адресу: agencija.perkovic@gmail.com.  Рок за преузимање, са доказом о извршеном плаћању продајне документације је **07.03.2023. године** до 16 часова.
2. **уплате депозит** (са позивом на редни број имовинске целине из огласа), на текући рачун стечајног дужника који се води код Banca Intesa АД Београд бр. 160-0000000332116-15, **најкасније до 09.03.2023. године**. У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника, Београд, Теразије 23, VI спрат, најкасније до **09.03.2023. године** до **15:00 часова** по београдском времену. У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења до **15.05.2023. године**.
3. потпишу Изјаву о губитку права на повраћај депозита. Изјава чини саставни део продајне документације.

Имовина која је предмет продаје се купује у виђеном стању и може се разгледати након откупа продајне документације, сваким радним даном од 10:00 до 14:00 часова, а најкасније до **09.03.2023. године,** уз претходну најаву поверенику стечајног управника.

Након уплате депозита, а најкасније до **10.03.2023. године**, потенцијални купци, ради правовремене евиденције, морају предати поверенику Агенције за лиценцирање стечајних управника: попуњен образац пријаве за учешће на јавном надметању, лично или од стране овлашћеног лица и доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање (оверено код нотара) уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање одржаће се дана 14.03.2023. године у 11:00 часова на следећој адреси:** **Агенција за лиценцирање стечајних управника – Центар за стечај, Београд, ул. Теразије бр. 23, III спрат, сала 301.**

**Регистрација учесника** почиње два сата пре почетка јавног надметања, а завршава се 10 минута пре почетка јавног надметања односно у периоду од **09:00 до 10:50 часова**, на истој адреси.

Стечајни управник спроводи јавно надметање тако што:

1.региструје лица која имају право учешћа на јавном надметању (имају овлашћења или су лично присутна);

2.отвара јавно надметање читајући правила надметања;

3.оглашава имовинукоја се нуди на продају и оглашава почетну цену;

4.позива учеснике да прихвате понуђену цену према унапред утврђеним корацима увећања;

5.одржава ред на јавном надметању;

6.проглашава за купца учесника који је прихватио највишу понуђену цену;

7.потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од **два радна дана** од дана јавног надметања, након чега ће му бити враћена гаранција.

Купопродајни уговор се потписује у року од **3 радна дана** од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **8 дана** од дана потписивања купопродајног уговора.

Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, као и у свим другим случајевима, предвиђеним изјавом о губитку права на враћање депозита, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од 3 радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Сви порези и трошкови реализације купопродајног уговора (трошкови овере уговора, порез на пренос апсолутних права и сл., додају се на постигнуту купипордадјну цену и падају на терет купца.

НАПОМЕНА: Није дозвољено достављање оригинала банкарске гаранције пошиљком (обичном или препорученом), путем факса, маил-а или на други начин, осим на начин прописан у тачки 2. Услова за стицање права за учешће из овог огласа.

Oвлашћено лице: повереник Драган Перковић, контакт телефон: 011-3670-846, 063/301-721, елетронска пошта: agencija.perkovic@gmail.com